**Szentendre Város Önkormányzat Képviselő-testületének 22/2021. (V.14.) önkormányzati rendelete**

**a közösségi együttélés alapvető szabályairól és elmulasztásának jogkövetkezményeiről szőlő 2/2016. (I.26.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján, a Magyarország helyi önkormányzatairól szóló 2011. CLXXXIX. törvény 143. § (4) bekezdés d) pontjában kapott felhatalmazás alapján, a Képviselő-testületnek az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

A közösségi együttélés alapvető szabályairól és elmulasztásának jogkövetkezményeiről szóló 2/2016. (I.26.) önkormányzati rendelet a következő 7/B.§-sal egészül ki:

„7/B. §

1. A szeszesitalt forgalmazó üzlet üzemeltetője köteles az üzlet bejáratánál jól látható helyen az 1. melléklet szerinti tájékoztató táblát A/4-es méretben elhelyezni arra vonatkozóan, hogy az üzlet bejáratától számított 5 méteres távolságon belül közterületen szeszesitalt fogyasztani tilos.
2. Aki az (1) bekezdésben előírt tájékoztatási kötelezettség teljesítését elmulasztja, az megsérti a közösségi együttélés alapvető szabályait.”
3. §

A közösségi együttélés alapvető szabályairól és elmulasztásának jogkövetkezményeiről szóló 2/2016. (I.26.) önkormányzati rendelet az 1. melléklet szerinti 1. melléklettel egészül ki.

3.§

E rendelet 2021. június 1-jén lép hatályba.

Szentendre, 2021. május 12.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2021. május 14-én kihirdetésre került.

**dr. Schramm Gábor**

 jegyző

1. melléklet

A szeszes italt forgalmazó üzletek által kihelyezendő tájékoztató tábla



Az üzlet bejáratától számított 5 méteres távolságon belül közterületen szeszes italt fogyasztani tilos!